ई-टिकटिंग की सुविधा नहीं, पहले गए तो बैठने का इंतजाम नहीं
गांधीमैदान स्थित बस अड्डे पर हर दिन सैकड़ों लोग बस से यात्रा करने आते हैं। बिहार से बाहर के लिए भी यहां से बसें खुलती हैं। दूसरी तरफ व्यवस्था ऐसी है कि लगता ही नहीं यह राजधानी का महत्वपूर्ण बस अड्डा है।
पुरानीगाड़ियां शेड में, नई बाहर
यहांपरिवहन निगम के शेड बसों के ठहराव के लिए बने थे लेकिन अब इस शेड में खटारा पड़ चुकी बसों का कब्जा हो गया है। जो बसें चल रही हैं उनके लिए शेड हैं ही नहीं। बरसात में भी कई बसें रात-रात भर खुले में पड़ी रहती हैं। बस चालकों और अन्य कर्मियों के लिए जो व्यवस्था है वह भी अजीब है।
खुलेमें स्नान करने की मजबूरी
सुबहके 8:30 बज रहे हैं। दो चालक पानी टंकी के नीचे नल में नहा रहे हैं। वजह यह कि तीन स्नानघर में ताला लटका है। चार टॉयलेट हैं, ये बंद तो नहीं हैं, लेकिन इसकी साफ-सफाई बेहतर नहीं है। ड्राइवर बताते हैं कि हां यहीं खुले में नहाना पड़ता है। प्रमंडल कार्यालय में ड्राइवर-कंडक्टर के रहने की व्यवस्था है। हॉल में दरी बिछाकर ये वहां सोते हैं , लेकिन यहां का टॉयलेट काफी गंदा दिखता है। हॉल की साफ-सफाई भी दुरुस्त नहीं। देखकर लग जाता है कि नियमित सफाई नहीं होती।
फ्रीमें यूरिनल को बगल में जाएं, यहां दो रुपए लगेंगे
जोयात्री बस पकड़ने यहां आते हैं या दूसरी जगह से यहां बसों से उतरते हैं उन्हें टॉयलेट लग जाए तो उनके लिए टॉयलेट की व्यवस्था तो है लेकिन इसके लिए आठ रुपए लगते हैं। यूरिनल लग जाए तो इसके लिए भी साफ-सुथरे यूरिनल की व्यवस्था है। इसके लिए दो रुपए लिए जा रहे हैं। जब कुछ लोगों ने कहा कि यूरिनल के लिए तो पैसे नहीं लगते हैं तो जवाब आया- हां फ्री वाली व्यवस्था भी है, बगल में चले जाइए। बगल वाले यूरिनल का हाल ऐसा है कि वहां यूरिनल करना ही मुश्किल है। देखकर ही डर लगता है कि यहां यूरिनल करने पर कोई इंफेक्शन वाली बीमारी हो जाए।
ई- टिकट की व्यवस्था नहीं
कोईचाहे कि घर बैठे बस का टिकट कटवा लें और समय पर जाकर बस ले लें तो यह सुविधा इस बस अड्डे पर भी नहीं है। ई-टिकट एक-दो प्राइवेट कंपनियां भले दे रही हैं लेकिन गांधी मैदान स्थित बस अड्डा पुराने ढर्रे पर है। जिन काउंटरों पर कंप्यूटर होने चाहिए वहां लोहे का छोटा-छोटा बक्सा अभी भी दिखता है। ज्यादातर गाड़ियां भी साल 2000 मॉडल की हैं। प्रकाश -पर्व में आई गाड़ियों से ही थोड़ी चमक-दमक दिख रही है।
सीएम और मंत्री को लिखा है पत्र
एकड्राइवर ने बताया कि वे 2001 में ही बहाल हुए थे, लेकिन अब कहा जा रहा है कि नाम ही नहीं गया था। दैनिक मजदूरी 300 रुपए अभी मिल रही है। एक कंडक्टर बताते हैं कि फरवरी 2016 से दैनिक मजदूरी पर हैं। पांच हजार रुपए सिक्युरिटी भी लिया गया था। 247 रुपए प्रतिदिन मिल रहे हैं। एक अन्य ड्राइवर बताते हैं कि पहले नौकरी स्थायी करने की मांग करते थे, पैसे बढ़ाने की मांग करते थे,अब सब लाचार हो गए हैं। परिवहन मंत्री और मुख्यमंत्री तक को पत्र दिया गया कि निगम बसों को खुद से चलवाए किसी अन्य कंपनी के माध्यम से नहीं चलवाए और मानदेय बढ़ाएं।
कर्मियों को सैलरी में देर
परिवहननिगम के कर्मी व्यवस्था से काफी दुखी दिखते हैं। परिवहन निगम के काउंटर पर कभी-कभी ही यात्री दिखते हैं। अंडर टेकिंग कंपनियों के स्टॉल पर सुबह से ही चहल-पहल दिखने लगी। डीबी स्टार रिपोर्टर से बात करने के लिए कुछ ड्राइवर- कंडक्टर बात करने को तैयार तो होते हैं लेकिन साथ ही यह भी आग्रह करते हैं कि नाम नहीं छापिएगा। ड्राइवर बताते हैं कि महीने में 15-16 दिन ही काम मिलता है। एक किलोमीटर पर 25 रुपए देने पड़ते हैं। पहले 18 रुपए लेते थे। निगम की बसें चलाने के लिए 25 दिसंबर से प्राइवेट कंपनी को दे दिया गया है। कंपनी ही ड्राइवर-कंडक्टर को संचालित करती है। सैलरी समय से नहीं मिलती है, जबकि प्रकाश-पर्व के दौरान काफी ड्यूटी करनी पड़ी।
ज्यादातर नल खराब
पेयजलके नाम पर दुकानों में बोतलबंद पानी की खूब मांग है। फ्री में प्यास बुझाने की जिन्हें इच्छा होती है वह एक मात्र नल पर बारी का इंतजार करते हैं। हालांकि चार-पांच नल हैं लेकिन एक को छोड़ सब के सब चौपट। यहां भी इतनी गंदगी है कि ज्यादातर लोग बोतल का पानी खरीदना ही मुनासिब समझते हैं। एक वाटर कूलर पीछे की तरफ है लेकिन वह पानी ठंडा नहीं कर रहा। यह ऐसी जगह है कि कई लोगों को पता भी नहीं चल पाता।
खड़ेरहकर इंतजार कीजिए या जमीन पर बैठिए
रामकुमार निर्मली के रहने वाले हैं। वे दिल्ली से पटना आए हैं। उन्हें बस से निर्मली जाना है, बस निकल चुकी है इसलिए इन्होंने फुलपरास का टिकट ले लिया है। 8:42 में इन्होंने टिकट कटाया, बस 10 बजे आएगी। सवा घंटे इंतजार करना है, कहां करें? कहीं बैठने की व्यवस्था नहीं मिल रही इसी तरह कई परिवार देर से जमीन पर शेड के नीचे बैठा है। कुर्सी है नहीं तो करें भी क्या। बताते हैं झारखंड से पटना आए हैं अब आगे जाना है। बस का इंतजार है। इस बस स्टैंड से बसें बिहटा, रांची, हाजीपुर, बिहारशरीफ, छपरा, डालटेनगंज, गुमला, सासाराम, रक्सौल, बेतिया, मोतिहारी, भभुआ आदि स्थानों के लिए जाती हैं।
DB Star
on the spot
यूरिनल की साफ-सफाई कराई जाती है। फिर से करायी जाएगी। पानी के टूटे नलों को ठीक से रिपेयर कराना है। यात्रियों के बैठने के लिए कुछ कुर्सियां थीं लेकिन वे नाकाफी हैं। बैठने की व्यवस्था की जाएगी। अभी ई-टिकटिंग की व्यवस्था नहीं है। मुख्यालय स्तर से टिकटिंग के लिए टेंडर किया गया है। भविष्य में ई-टिकटिंग की सुविधा मिलेगी। अरविंदकुमार, प्रमंडलीय प्रबंधक, पथ परिवहन निगम, पटना
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva sun_Latn eng_Latn hin_Deva